
Rezime rada:

U okviru završnog rada na temu KINEMATSKA REGULACIJA SNAGE VETROTURBINE izrađen je 3D model regulatora snage vetroturbine, i izvršena virtuelna simulacija njegovog rada kao i snimanje osnovnih kinematskih veličina u programskom paketu DASSAULT SYSTEMS - CATIA V5R16.

Najpre je govoreno o istoriji vetroturbina, kako su se one razvijale tokom zadnjih 150 godina i kako snaga vetra utiče na njihov rad. Tu su i mere svih delova koji su rađeni u Part Design-u i objašnjeno je kako je sastavljen sklop u Assembly design-u da bi se na kraju u okruženju DMU Kinematics izvršila konverzija čitavog sklopa u mehanizam kao i njegova simulacija. Simulacija je izvršena prvo pomoću komandi, a zatim i pomoću zakona kretanja. Prvo je postavljen osnovni zakon kretanja gde je brzina pogonskog dela 1mm/s a potom i harmonijski zakon kretanja. 

Ključne reči:

Vetroturbina, vetar, snaga vetra, regulator snage, pitch regulacija, regulacija zakretanjem lopatica, kinematska regulacija...

Summary of work: 


In the final work on KINEMATIC ADJUSTMENT OF WIND TURBINES the 3D model of wind turbine power regulators and made a virtual simulation of its operation and recording basic kinematic quantities in the suite DASSAULT SYSTEMS - CATIA V5R16 was made. It was first discussed about the history of wind turbines, how it developed over the last 150 years and how wind power affects their work. There are also measures of the parts that are made in Part Design and it is explained how the circuit is made up of Assembly design in order to escape into the environment for the conversion of the entire assembly into the mechanism and its simulation. The simulation DMU Kinematics was performed using the first command, and then using the laws of motion. First, he basic law of motion was set where the speed of the drive works 1mm/sa then the harmonic law of motion. 

1. Uvod

        Vetar je strujanje vazdušnih masa nastalo usled razlike temperatura, odnosno  prostorne razlike u vazdušnom pritisku. Vetar je posledica sunčevog zračenja, tj. predstavlja transformisani oblik sunčeve energije. Oko 1 do 2 posto energije koja dolazi od Sunca pretvara se u energiju vetra. Energija vetra se u prošlosti koristila za plovidbu čamcima i brodovima. 

Slika 1-  Farma vetrogeneratora

        Perspektiva vetrogeneratora je vrlo optimistična jer vetar predstavlja neiscrpan ekološki izvor energije čiji globalni potencijal višestruko nadmašuje svetske potrebe za električnom energijom. Vetroenergetika predstavlja oblast energetike sa najvećim trendom razvoja u poslednjoj deceniji, sa godišnjim trendom porasta instaliranih kapaciteta od preko 35%. 

        Područja Zemlje gde duvaju planetarni vetrovi su najisplativiji za eksploataciju energije vetra. Pučina se ističe kao najbolja pozicija, ali cene instalacije i transport energije koče takvu eksploataciju. Vetrogeneratori se zbog manjih troškova instalacije i manjih gubitaka u transportu energije, postavljaju u priobalnim delovina i na kopnu iako je snaga vazdušnih strujanja znatno manja.

2. Istorijski razvoj vetrenjača

Prvu vetrenjaču za proizvodnju električne energije  je izradio prof. James Blyth u Škotskoj  u julu 1887., sa Anderson's College-a iz Glazgova. Njegova vetroturbina visine 10 m s platnenim jedrima, postavljena u vrtu vikendice, punila je akumulatore koji su davali energiju za osvetljenje njegove kolibe. Tako je nastala prva kuća na svetu koja se napajala električnom energijom proizvedenom iz energije vetra. 
Slika 2 - Prva vetrenjača za proizvodnji električne energije (James Blyth, 1887)

U Cleveland-u (SAD) 1887, Charles Brush je dizajnirao i konstruisao veću i bolju vetroturbinu, koju je izradila njegova inženjerska kompanija. Bila je postavljena kod njegove kuće i  radila je sve do 1900. Njegova vetroturbina imala je rotor  prečnika 17 metara i bila je postavljen na 18 m visoki stub, ali uprkos veličini razvijala je maksimalnu snagu od samo 12 kW, a okretala se relativno sporo i imala je 144 lopatica. Priključeni generator je punio akumulatorske baterije, i pokretao do 100 sijalica ili neki od pogona u Brush-ovoj laboratoriji. Vetroturbina je napuštena 1908., nakon što je 1900. proradila centralna elektrana za proizvodnju električne energije u Cleveland-u

Slika 3 - Vetroturbina koju je dizajnirao Charles Brush 

1890. godine danski istrazivac Poul la Cour je konstruirao vetroturbinu za proizvodnju električne energije. Njegov vetroagregat iz 1896. je posle postao lokalna elektrana sela Askov. 

1927. u SAD-u je osnovana kompanija Jacobs Wind koja je proizvodila vetroturbine za korišćenje na farmama. One su pretežno bile korišćene na farmama koje su bile udaljene od najbliže elektroenergetske mreže za punjenje akumulatora i osvetljenje. U 30 godina proizvedeno ih je oko 30 000 i bili su korišćeni i u zabačenim delovima Afrike, pa čak i na Antarktiku. Ovakav način korišćenja vetra prepoznali su i mnogi drugi proizvođači opreme, a snage tih malih vetroturbina su se kretale od nekoliko stotina W do nekoliko kW.

                               Slika 4 - Jacobs Wind kompanija

1931. konstruisana je Darrius-ova vetroturbina sa vertikalnom osom rotacije koja je imala potpuno drugačija dizajnerska rešenja od klasičnih vetroturbina sa horizontalnom osom rotacije. Vertikalna orijentacija omogućava korišćenje vetra iz svih smerova bez potrebe za zaustavljanjem okretanja, dok se teška oprema generatora i menjačke kutije može postaviti na nivo zemlje umesto na vrh tornja vetroturbine.

Prethodnik modernih velikih vetroturbina sa horizontalnom osom koji se priključuju na elektroenergetsku mrežu bila je vetroturbina WIME-3D, koja je radila od 1931. do 1942. u Balaklavi, SSSR. To je bila vetroturbina snage 100 kW, sa visinom stuba od 30 m i bila je priključena na 6,3 kW  distributivnu mrežu. Prečnik rotora sa tri lopatice takođe je bio 30 m, a stub je bio čelični. Prema izveštajima godišnji faktor opterećenja je iznosio 32%, što se uklapa i u brojke za današnje vetroturbine.

1941. na električnu mrežu je spojena prva svetska vetroturbina snage preko 1 MW, koja je bila postavljena na planini poznatoj kao Grandpa's Knob u mestu Castleton u SAD-u . Bila je to vetroturbina snage 1,25 MW koja je radila 1100 sati pre naprsnuća lopatice koja nije bila dovoljno ojačana na poznatoj slaboj tački zbog nedostatka materijala. Prva sledeća vetroturbina slične snage i dimenzija postavljena su tek nakon 40 godina.
Slika 5 - Prva vetroturbina snage preko 1 MW

Moderno iskorišćavanje energije vetra, kakvo danas poznajemo, počelo je 70-tih godina prošlog veka kao odgovor na svetsku naftnu krizu nastalu 1973. godine.
Od 1973. do 1986., tržište vetroturbina se razvilo od malih pojedinačnih vetroturbina za upotrebu na farmama snage od 1 do 25 kW, pa sve do međusobno povezanih vetroturbina (vetroelektrane) snage od 50 do 600 kW. Vetroelektrane izgrađene u Kaliforniji  su predstavljale veliku većinu ugrađene snage svetskih vetroturbina sve do ranih 90-tih godina 20. veka. Na vrhuncu razvoja industrije vetra u Kaliforniji je 80-tih godina 20. veka bilo instalirano 17 000 vetroturbina, ukupne snage 1 700 MW, koji su proizvodili preko 3 TWh  električne energije godišnje, što je bilo dovoljno za napajanje grada od 3 000 000 stanovnika. Nagli razvoj industrije vetra u Kaliforniji se nastao kao posledica povoljne klime.

Američki proizvođači su već u to vreme pravili vetroturbine velikih dimenzija i snaga, različitih dizajnerskih rešenja, ali brzopletost i nedovoljno ulaganje u razvoj tih rešenja, rezultiralo je celim nizom katastrofalnih, nesigurnih i neprimjenjivih vetroturbina. Sa druge strane, danske kompanije sa klasičnim danskim tipom vetroturbina, koji je i danas najrasprostranjeniji u svetu, su imale gotov i proveren  proizvod. Naknadno se ustanovilo da su danske vetroturbine bile loše rešenje za visoke brzine vetra u Kaliforniji. U 21. veku  tj., u zadnjih 10 godina, razvoj energije vetra poprima neslućene razmere, snaga pojedinačnih vetroturbina se u manje od 20 godina povećala za 10 puta, a dimenzije su narasle više od dva puta. Danas se slobodno može reći da vetar kao izvor energije krupnim koracima postaje jedan od uobičajenih izvora energije, te će u skorijoj budućnosti po svim kriterijimima moći stati uz bok i čak i nadmašiti klasične izvore energije koje smo većinom koristili do sada. Instalirana snaga u vetroelektranama u svetu svake godine beleže ogroman rast u prvih 10 godina 21. veka, a broj zaposlenih u toj industriji u Evropskoj uniji  se bliži cifri od 200 000 ljudi.

Danas vetroenergetika predstavlja granu energetike koja se najbrže razvija, kako u pogledu tehnologije, tako i u pogledu porasta instalisanih vetroelektrana u svetu.

Vetroelektrane koriste kinetičku energiju vetra, koju pomoću turbina  vetar pretvaraju u mehaničku i dalje, preko električnih generatora, u električnu energiju. U prilog većem korišćenju vetrogeneratora idu zajedno ekonomija i ekologija.

Oko 75% svih svetskih vetroelektrana je instalirano u zemljama Evropske Unije (EU). EU iz instaliranih 34 466 MW podmiruje oko 3% ukupnih potreba za električnom energijom. Nemačka je vodeća zemlja po broju instalisanih vetroelektrana sa ukupno 16 629MW vetrogeneratora, što je duplo više nego snaga svih elektrana u Srbiji. Najveći udeo vetroelektrana u proizvodnji električne energije ima Danska, koja iz 3 117 MW instalisanih vetroelektrana podmiruje preko 20% svojih potreba za električnom energijom.

3. Snaga vetra

        Vetrogeneratori koriste kinetičku energiju vetra, koju pomoću turbina pretvaraju u mehaničku energiju, a nju preko elektrogeneratora u električnu energiju. Elise rotora vetrogeneratora se okreću zbog strujanja vazdušne mase. Količina energije koju vetar prenosi na rotor direktno zavisi od gustine vazduha, površine elisa i brzine vetra. Kinetička energija tela u pokretu proporcionalna je njegovoj masi, tako da kinetička energija vetra zavisi od gustine vazduha. Na normalnom atmosferskom pritisku i temperaturi od 15oC gustina vazduha iznosi 1,225 kg/m3 , ali sa povećanjem vlažnosti vazduha opada njegova gustina. Što je vazduh gušći to se dobija više energije na vetroturbini, zato će vetrogenerator pri istoj brzini vetra proizvesti više električne energije tokom zime nego tokom leta. Na većim nadmorskim visinama (planine) pritisak je niži, pa je gustina vazduha manja, što takodje treba imati u vidu.

        Najbitniji faktor je ipak brzina vetra. Promene intenziteta vetra sa visinom posebno su izražene do visina od 100 m. Tako na primer, brzina vetra na visini od 100 m je za 1,5 do 2,5 puta veća od brzine vetra na visini od 10 m. Shodno tome i raspoloživa energija vetra će biti mnogo veća na visini od 100m nego na visini od 10m.
              Pošto je razvijena snaga vetrogeneratora proporcionalna trećem stepenu brzine vetra, logično je da prosečna brzina vetra, a samim tim i prosečna snaga vetra na godišnjem nivou ima ključnu ulogu pri izboru lokacije postavljanja vetrogeneratora. Na slici 6  je prikazana prosečna snaga vetra na teritoriji Srbije na visini od 100 metara. Prikazana snaga je data na: godišnjem nivou, u januaru i u julu.

Slika 6 - Mapa prosečne snage vetra na teritoriji Srbije na visini  od 100 metara

        Maksimalna snaga koja se može dobiti pomoću vetroturbine računa se pomoću Betzovog zakona, prema kojem se samo deo raspoložive energije vetra (59,3%) može iskoristiti zato što vetar mora da nastavi da duva u svom smeru kako bi ostavio slobodan prostor za vazduh koji dolazi. Zato se celokupna kinetička energija vetra ne može isporučiti na vetroturbinu, već samo jedan njen deo, što je prikazano na slici 7 .

Slika 7 -  Zavisnost specifične snage od brzine vetra.

        Dijapazon brzina vetra u kojem vetroturbina generiše električnu enetgiju je tipično od  3 m/s do 25 m/s. Nominalnu snagu vetroturbina postiže pri brzinama vetra od 12 m/s do 15 m/s. Za brzine vetra iznad 25 m/s vetrogenerator se iz mehaničkih razloga zaustavlja. Pošto se ove brzine (preko 25 m/s) retko javljaju, nije se mnogo eksperimentisalo sa generatorima koji bi aktivno radili i u ovim uslovima. Teorijski stepen iskorišćenja vetroturbine je 59%, a praktično rade sa iskorišćenjem od 35% do 45%. Interesantno je da sličan stepen iskorišćenja imaju i parne turbine u termoelektranama i nuklearnim elektranama  (tipično 30% do 40%), dok hidraulične turbine u hidroelektranama imaju najviši stepen iskorišćenja i kreće se od 80% do 95%.

4. Regulacija snage vetroturbina      

        Pri brzinama većim od nominalne brzine javlja se potreba za regulacijom snage vetroturbine kako ne bi došlo do oštećenja generatora. Osnovna regulacija se vrši na 3 načina:

            1)  Konstrukcijom lopatica,

            2)  Zakretanjem lopatica,

            3)  Konstrukcijom i zakretanjem lopatica.

        1) Regulacija konstrukcijom lopatica predstavlja pasivan sistem regulacije snage, pošto nema pokretnih delova. Lopatice se konstruišu tako da automatski smanjuju svoju efikasnost pri jakim vetrovima. Aerodinamički dizajn lopatica je takav da što se više ide ka vrhu one su više uvrnute na jednu stranu, da bi se sila uzgona smanjila sa povećanjem brzine lopatica.

        2) Regulacija snage zakretanjem lopatica (pitch regulacija) se koristi kod vetrogeneretora veće snage. Lopatice vetrogeneratora zakreću se pomoću hidrauličnog servomotora. Komandni signal za zakretanje lopatica daje sistem za nadgledanje i praćenje rada vetrogeneratora kada snaga ima tendenciju da premaši nominalnu vrednost. Hidraulični sistem polako rotira lopatice oko svojih osa za nekoliko stepeni sa ciljem da smanji ili poveća njihovu efikasnost u iskorišćenju snage vetra. Pri jakim vetrovima cilj je da se smanji napadni ugao na lopaticu.

        3) Regulacija snage vetrogeneratora zakretanjem i konstrukcijom lopatica predstavlja kombinaciju predhodna dva načina regulacije. Ovaj način regulacije koristi veoma veliki vetrogeneratori, snage preko 1 MW.

5. Dizajn vetroturbina

        Pretvaranje kinetičke energije vetra u mehaničku energiju obrtnog kretanja vrši se pomoću vertoturbine koja može imati različite konstrustrukcije. Neki primeri konstrukcijskih rešenja su prikazani na slici 8.

                          “PAC” vetroturbina                                         “Nečujna” vetroturbina

                          Spiralna vetroturbina                                         “MAG” vetroturbina

Slika 8 - Primeri konstrukcijskih rešenja vetrogeneratora

     Postoje dva osnovna rešenja dizajna vetrogeneratora: sa vertikalnom osom i sa horizontalnom osom. Horizontalne turbine su više zastupljene (procene govore da su zastupljene u 95% slučajeva), iako one moraju da imaju i sistem za zakretanje osovine u horizontalnoj ravni za praćenje promene smera vetra. Vetrogeneratori sa horizontalnom osom većih snaga moraju imati veliki raspon krakova rotora što zahteva viši noseći stub. Pri velikim brzinama vetra rotor se mora zaštititi od opasnih mehaničkih naprezanja tako što se, posredstvom pogodnog mehanizma, automatski dovodi u stanje proklizavanja ili se zakoči, čim njegova brzina obrtanja predje graničnu vrednost. Nedostatak vetrogeneratora sa horizontalnom osom je u tome što su izložene većim mehaničkim naprezanjima (savijanju, vibracijama, centrifugalnim silama itd.), u odnosu na generatore sa vertikalnom osom. Tipični izgled vetrogeneratora sa horizontalnom osovinom je prikazan na slici 9.

Slika 9 -  Tipični VTG sa horizontalnom osovinom.

     Vetrogeneratori mogu imati različiti broj lopatica, ali se za veće snage najčešće koriste turbine sa tri lopatice. Prečnik vetroturbine zavisi od snage i kreće se od 1 m za snagu od 0,5 kW do 120 m za snagu od 5 MW. Na pogodnim lokacijama se grupišu više vetrogeneratora koji čine vetroelektranu. Vetroelektrana može imati i nekoliko stotina vetrogeneratora i snagu preko 300 MW. Grade se na kopnu ali i u priobalnom pojasu plitkih mora gde duvaju jaki i stabilni  vetrovi. Prednosti povezivanja vetrogeneratora u celinu su niža cena korišćenja date lokacije, jednostavnija konekcija na elektroenergetski sistem i centralizovan pristup upravljanju i održavanju. Problem koji nastaje u vezi sa grupisanjem vetrogeneratora je vezan za njihovo optimalno razmeštanje kako bi iskorišćenje date lokacije bilo maksimalano. Poznato je da vetrogenerator utiče na strujanje vazduha i ispred i iza lopatica. Potencijalno razmeštanje više jedinica u okviru vetroelektrane je prikazana na slici 10.

Slika 10 - Optimalno rastojanje vetrogeneratora u okviru vetroelektrane.

 Na slici 11 prikazani su delovi jednog tipičnog vetroagregata. 

                                                  Slika 11 -  Konstrukcija vetroagregata.

 Nedostaci:

        Problemi koji se još javljaju u vezi sa radom vetroelektrana su: buka koja nastaje pri prolasku krila kroz zavetrinu stuba i buka koju prave lopatice pri kretanju kroz vazduh, ometanje elektromagnetnih talasa, mehaničke vibracije, zauzimanje zemljišta itd. Kod velikih vetrogeneratora, iako rotiraju veoma sporo, javljaju se flikeri sunčeve svetlosti što može biti veoma uznemirujuće za ljude koji žive u blizini. Nova tehnološka rešenja na polju vetroenergetike iz dana u dan znatno smanjuju probleme vezane za eksploataciju vetroelektrana.

6. Izrada 3D modela

U ovom radu kreiran je 3D model mehaničkog dela mehanizma za regulaciju snage zakretanjem lopatica vetroturbine. Izvršena je simulacija i analiza njegovog rada kao i snimanje osnovnih kinematskih veličina u softverskom paketu DASSAULT SYSTEMS - CATIA V5R18.

Svi delovi koji čine sklop mehanizma za regulaciju snage zakretanjem lopatica vetroturbine i koji će biti izmodelirani, a kasnije i ubačeni u sklop, izrađeni su u Part Design okruženju, korišćenjem odgovarajućih komandi i alata , a to su: 

1. Glava regulatora

2. Nosač 

3. Ugaonik 

4. Poluga

5. Osovina

6. Centralna osovina

7. Zegerov prsten 

8. Kuglični ležaj 

9. Držač ležaja 

10. Osovinica

11. Zavrtanj

Na sledećim slikama su prikazani delovi 3D modela regulatora snage, kao i njihove gabaritne mere.

6.1. Glava

[image: image35.jpg]



[image: image36.png]



[image: image37.png]el
on
Al
D Ri ) [TToT
vl ST1 154
q [ 0%
: M o Vo) === =
w; W i
~ o ©
i 2 = g e
¥ 9





6.2. Ugaonik

6.3. Kuglični ležaj

6.4. Poluga

6.5. Zegerov prsten

6.6. Centralna osovina

6.7. Osovina

6.8. Držač ležaja

6.9. Zavrtanj

6.10. Osovinica

6.11. Nosač

7. Formiranje sklopa sa ograničenjima 

7.1. Sastavljanje modela

Nakon kreiranja modela u Part Design-u da bi se sastavio 3D model potrebno je pokrenuti Assembly Design okruženje. 

Ukoliko želimo da promenimo radni naziv sklopa potrebno je aktivirati sledeće opcije:  

Proporties » Product » Part Number : Mehanizam
Delovi sklopa se ubacuju u specifikaciono stablo pomoću standarde opcije: Insert>Existing Component>File Selection (otvaranjem pop-up menija selektuju se željeni delovi sklopa).

7.2. Formiranje sklopnih ograničenja

Sva potrebna ograničenja koja se mogu zadati u okviru sklopa nalaze se u paleti alata (PalAl ) Constrains:

7.2.1. Definisanje ograničenja između delova Osovina i Kuglični ležaj

Kada smo izvršili ubacivanje osovine i kugličnog ležaja pristupamo njihovom pozicioniranju. Pomoću komande Coincidence Constraint vršimo poklapanje osa osovine i kugličnog ležaja, a pomoću komande Contact Constraint vršimo poklapanje površina. Korišćenjem komande Update postavljaju se delovi sklopa u položaj koji diktiraju zadata ograničenja.

Naredni korak je ubacivanje drugog kugličnog ležaja i njegovo pozicioniranje. Poklapanje osa osovine i kugličnog ležaja se ostvaruje izborom komande Coincidence Constraint, dok se poklapanje površina ostvaruje upotrebom komande Contact Constraint.

Da bi se zadata ograničenja primenila potrebno je aktivirati komandu Update.

Pozicioniranje kugličnih ležajeva na ostale dve osovine se vrši na identičan način kao i kod prethodne osovine. Kada smo izvršili pozicioniranje kugličnih ležajeva na sve osovine model ima sledeći izgled.    

7.2.2. Fiksiranje dela pod nazivom Glava

Pomoću komande Anchor ostvarujemo fiksiranje glave. Upotrebom komande Update zadato ograničenje se izvršava, a u specifikacionom stablu se prikazuju nova ograničenja.

7.2.3. Definisanje ograničenja između delova Glava i Osovina

Da bi osovinu postavili u odgovarajući položaj potrebno je definisati ograničenja između delova Glava i Osovina. Pomoću komande Coincidence Constraint vršimo poklapanje osa osovine i glave, a pomoću komande Contact Constraint (u pop – up dijalogu potrebno je izabrati opciju orientation: external ) definišemo poklapanje površina sa zadnje strane osovine i odgovarajuće površine glave. Korišćenjem komande Update postavljaju se delovi sklopa u položaj koji diktiraju zadata ograničenja.

Pozicioniranje ostale dve osovine vrši  se na identičan način kao i kod prethodno opisanog slučaja za prvu osovinu. Kada smo definisali položaj svih osovina u odnosu na glavu,  model dobija sledeći izgled.

7.2.4. Definisanje ograničenja između delova Glava i Držač ležaja

Naredni korak u formiranju ovog modela je ubacivanje držača ležaja koji sprečava aksijalno pomeranje kugličnog ležaja. Da bi smo izvršili poklapanje osa držača ležaja sa osom dela glava kao što je prikazano na slici potrebno je aktivirati komandu Coincidence Constraint, dok se poklapanje površina ostvaruje korišćenjem komande Contact Constraint. 

Pomoću  komande Coincidence Constraint neophodno je izvršiti i poklapanja otvora na delovima glava i držač ležaja, u kojima ćemo u daljem radu postaviti zavrtnjeve koji će spojiti ove delove. Upotrebom komande Update zadata ograničenje se izvršavaju.

Prethodno opisani postupak se ponavlja i za preostala dva držača ležajeva, pri čemu model dobija izgled kao na narednoj slici.

7.2.5. Definisanje ograničenja između delova pod nazivom Držač ležaja i Zavrtnja

Za pričvršćivanje držača ležaja za glavu koristimo zavrtnjeve. Pri montiranju zavrtnjeva  koristimo komandu Coincidence Constraint kako bismo ostvarili poklapanje ose zavrtnja  sa osom otvora na delu držača ležaja. Poklapanje površina ostvaruje se korišćenjem komande Contact Constraint.

Postavljanje svih zavrtnjeva vrši se na indentičan način kao što smo prethodno opisali.

7.2.6. Definisanje ograničenja između delova pod nazivom Ugaonik i Osovina

Pomoću komande Coincidence Constraint vršimo poklapanje osa osovine i ugaonika, a pomoću komande Contact Constraint vršimo poklapanje površina. Korišćenjem komande Update postavljaju se delovi sklopa u željeni položaj.

Postavljanje ograničenja između dve preostale osovine i dva ugaonika je isto kao i u prethodno opisanom slučaju.

7.2.7. Definisanje ograničenja između delova pod nazivom               

   Ugaonik i Zegerov prsten

Da bi smo izvršili poklapanje ose ugaonika sa osom Zegerovog prstena kao što je prikazano na slici potrebno je aktivirati komandu Coincidence Constraint, dok se poklapanje površina ostvaruje korišćenjem komande Contact Constraint. Korišćenjem komande Update postavljaju se delovi sklopa u željeni položaj.

Postavljanje Zegerovih prstena na preostala dva ugaonika vrši se na indentičan način kao što smo prethodno opisali.

7.2.8. Definisanje ograničenja između delova pod nazivom       

Ugaonik i Poluga

Pomoću komande Coincidence Constraint vršimo poklapanje ose ugaonika i ose poluge, a pomoću komande Contact Constraint vršimo poklapanje površina. Korišćenjem komande Update postavljaju se delovi sklopa u željeni položaj.

Na isti način definisati ograničenja između preostale dve poluge i dva ugaonika, nakon čega model dobija izgled kao na slici.

7.2.9. Definisanje ograničenja između delova pod nazivom         

Poluga i Zegerov prsten

Pomoću komande Coincidence Constraint vršimo poklapanje osa poluge i Zegerovog prstena, a pomoću komande Contact Constraint vršimo poklapanje površina. Korišćenjem komande Update postavljaju se delovi sklopa u željeni položaj.

Za preostale dve poluge i dva Zegerova prstena postupak je identičan.

7.2.10. Definisanje ograničenja između delova pod nazivom          

Glava i Centralna osovina

Da bi smo izvršili poklapanje ose dela glava sa osom centralne osovine kao što je prikazano na slici potrebno je aktivirati komandu Coincidence Constraint. Korišćenjem komande Update postavljaju se delovi sklopa u željeni položaj.

7.2.11. Definisanje ograničenja između delova pod nazivom             

Centralna osovina i Nosač

Pomoću komande Coincidence Constraint vršimo poklapanje osa centralne osovine i nosača, a pomoću komande Contact Constraint vršimo poklapanje površina. Korišćenjem komande Update postavljaju se delovi sklopa u željeni položaj.
[image: image104.png]¢ coincidence 62 (Centralna osovina.1,Glava.1)






[image: image105.png]



[image: image106.png]



7.2.12. Definisanje ograničenja između delova pod nazivom               

Nosač i Poluga

Da bi smo izvršili poklapanje ose otvora na nosaču sa osom otvora na delu poluge kao što je prikazano na slici potrebno je aktivirati komandu Coincidence Constraint, dok se poklapanje površina ostvaruje korišćenjem komande Contact Constraint. Korišćenjem komande Update postavljaju se delovi sklopa u željeni položaj.

Na isti način definisati ograničenja između preostale dve poluge i dva otvora na nosaču, nakon čega sklop dobija sledeći izgled:

7.2.13. Definisanje ograničenja između delova pod nazivom               

Nosač i Osovinica

Pomoću komande Coincidence Constraint vršimo poklapanje ose otvora na nosaču sa osom osovinice. Postavljanje ovih delova u istu  ravan vrši se pomoću komande Offset Constraint. Korišćenjem komande Update postavljaju se delovi sklopa u željeni položaj.

Na isti način definisati ograničenja između preostala dva otvora na nosaču i dve osovinice, nakon čega model dobija konačan izgled kao na slici:

8. Konvertovanje sklopa u mehanizam

Kinematski model se formira tako što se sklopna ograničenja prevode u kinematske veze. Da bi smo preveli sklopna ograničenja u kinematske veze koje će dozvoliti pokretanje delova kinemaskog modela neophodno je preći u radno okruženje DMU Kinematics.

U radnom okruženju DMU Kinematics potrebno je aktivirati Assemby Constraints Conversion [image: image7.png]


. Aktiviranjem ove komande pojaviće se pop-up dijalog:

Da bi se formirao novi kinematski mehanizam neophodno je aktivirati dugme [image: image8.png]New Mechanism



, time će se otvoriti standardni dijalog za naziv mehanizma:

Nakon prihvatanja naziva mehanizma, aktivirati ikonu Auto Create [image: image9.png]Auto Create



 čime se izvršava automatsko konvertovanje ograničenja u kinematske veze što se može videti iz dobijene poruke : Unresolved pairs 0/35 koja ukazuje da je od 35 para 0 parova nerešeno.

Nakon konvertovanja sklopa u ehanizam specifikaciono stablo se automatski uvećava za granu Application.

Parametar DOF=20 (broj preostalih stepeni slobode što odgovara broju nezavisnih obrtnih veza). Ukoliko je vrednost drugačija potrebno je još jednom proveriti ograničenja na nivou sklopa.

Mehanizam treba, da bude tako ograničen, da ima jedan stepen slobode. Zato je neophodno da u mehanizmu imamo jedan fiksirani deo (u našem slučaju to je deo Glava) koji ima ulogu referentnog tela. Svi ostali delovi su pokretni u zavisnosti od veza između njih.

Pri konvertovanju sklopa u mehanizam napravljene su neke veze koje nisu potrebne. Zbog toga treba ove veze ukloniti i zameniti ih odgovarajućim.

 Delovi Osovina.1, Osovina.2, Osovina.3, su nepokretni delovi. Zbog toga kinematske veze koje su automatski napravljene treba prevesti u krutu vezu pomoću komande Rigid Joint koja ne dozvoljava ni jednu komponentu kretanja. 

Delovi Kuglični ležaj.1, Kuglični ležaj.2, Kuglični ležaj.3, su nepokretni delovi. Zbog toga formirane veze treba prevesti u krutu vezu pomoću komande Rigid Joint koja ne dozvoljava ni jednu komponentu kretanja. 

Delovi Osovinica.1, Osovinica.2, Osovinica.3, su nepokretni delovi. Zbog toga formirane veze treba prevesti u krutu vezu pomoću komande Rigid Joint koja ne dozvoljava ni jednu komponentu kretanja.

Delovi Zegerov prsten.1, Zegerov prsten.2, Zegerov prsten.3, su nepokretni delovi. Zbog toga kinematske veze koje su automatski napravljene treba prevesti u krutu vezu pomoću komande Rigid Joint koja ne dozvoljava ni jednu komponentu kretanja.

Delovi Nosač.1 i Centralna osovina.2 treba da budu čvrsto vezani. Zbog toga kinematsku vezu koja je automatski napravljena treba prevesti u krutu vezu pomoću komande Rigid Joint koja ne dozvoljava ni jednu komponentu kretanja.

Delovi Zegerov prsten.1, Zegerov prsten.2, Zegerov prsten.3, su nepokretni delovi. Zbog toga kinematske veze koje su automatski napravljene treba prevesti u krutu vezu pomoću komande Rigid Joint koja ne dozvoljava ni jednu komponentu kretanja.

Kada smo završili sa definisanjem kinematskih veza između svih delova mehanizma uočavamo u specifikacionom stablu informaciju da mehanizam ima jedan stepen slobode.

Da bi kretanje bilo potpuno definisano tj., da bi moglo da se simulira neophodno je zadati granice kretanja. Zadaje se ograničenje u kretanju onog dela čije su granice kretanja već poznate. U našem slučaju to je zaokretanje lopatice vetrenjače tj., ugaonika u odnosu na nepokretni deo (fiksirani), oko ose koja ih spaja. Da bi smo komandu zadali, treba dvaput kliknuti na pomenuto ograničenje u stablu. U ovom slučaju to je ograničenje Revolute.24 . Pojavljuje se prozor koji nam nudi opciju zadavanja granica zakretanja oko ose.

Čekiramo opciju Angle driven, a zatim kliknemo na OK. 
Na ekranu se pojavljuje prozor sa informacijom da kretanje kinematskog modela može biti simuliran.

9. Simulacija kretanja mehanizma

Kretanje kinematskog modela može da se simulira pomoću komandi, korišćenjem video plejera i zadavanjem zakona kretanja.

9.1. Simulacija kretanja pomoću komandi

U okviru ove simulacije potrebno je aktivirati ikonu  Simulation with Command iz Simulation Toolbar    nakon čega se otvara pop – up dijalog kao na slici:          

Iz pop-up dijaloga se vidi da se simulacija sprovodi manuelnim pomeranjem klizača u granicama od -360 ( 360( (koje su zadate prilikom konverzije sklopnog ograničenja u kinematsku vezu).

Opseg kretanja pokretnog dela mehanizma može se regulisati aktiviranjem dugmeta uokvirenog na gornjoj slici. Aktiviranjem ovog dugmeta otvara se novi pop-up dijalog u kome upisujemo nove granice kretanja mehanizma (0 ( 60():

9.2. Simulacija kretanja pomoću komandi video-plejera
Iz palete alata DMU Generic Animation aktivira se dugme Simulation.

Njegovim aktiviranjem otvara se pop-up dijalog u kojem je potrebno izabrati mehanizam čije će se kretanje simulirati:

Nakon izbora mehanizma koji se simulira na ekranu se pojavljuju dva pop-up dijaloga za kinematsku simulaciju. Prvi pop-up dijalog je indentičan pop-up dijalogu koji se pojavljuje u metodi simulacije pomoću komandi.

Prvo se u pop-up dijalogu Kinematics Simulation izvrši prevlačenje klizača iz početnog u krajnji položaj. Da bi se aktivirale komande video plejera neophodno je u pop-up dijalogu Edit Simulation aktivirati dugme Insert.

Tada dijalog Edit Simulation dobija sledeći izgled:

Standardnim komandama video plejera može se simulirati kretanje, postavljati pokretni deo mehanizma u početni, krajnji položaj, itd. Brzina simulacije može se menjati pomoću interpolacionog koraka u padajućem meniju koji je uokviren na gornjoj slici, a kreće od 1 do 0.01.
9.3. Snimanje simulacije

Da bi se snimila simulacija neophodno je iz palete alata Generic Animation:

Izabrati opciju Compile Simulation, kojom se otvara pop-up dijalog za unošenje naziva fajla, kao i brzine simulacije, koja se reguliše pomoću vremenskog koraka-Time step:

Dobijena Avi datoteka može da se pregleda pomoću programa Windows Media Player.

Da bi se više puta ponovila simulacija neophodno je iz palete alata Generic Animation: 
izabrati opciju Replay, tako da se aktivira dugme Generate a replay i automatski se u specifikacionom stablu pojavljuje se grana sa komandom Replay.

Aktiviranjem dugmeta Ok automatski se aktivira pop-up dijalog za Replay simulaciju:

9.4. Simulacija zadavanjem zakona kretanja

Prethodne simulacije su vršene da bi se ustanovilo da li će se formirani mehanizam kretati u zadatim granicama. Kretanje pokretnih delova je vršeno bez uzimanja u obzir vremena kao osnovnog kinematskog parametra. U daljem razmatranju biće definisan ugao zaokretanja Ugaonika 1 u funkciji vremena, sa konstantnom ugaonom brzinom od 60 stepeni u sekundi.


Iz palete alata Simulation neophodno je izabrati opciju  Simulation with Law kojom se automatski otvara sledeći pop-up dijalog za formiranje simulacije: 


U ovom dijalogu neophodno je selektovati mehanizam čije se kretanje simulira. Aktiviranjem ikone Formula f(x) iz standardne CATIA palete alata otvara se dijalog za formule sa svim mogućim parametrima kao što su: sklopni, kinematski itd.


Da bi smo izabrali parametre vezane samo za kinematiku neophodno je na specifikacionom stablu aktivirati granu Mechanism.1, DOF=0. Na taj način će u dijalogu Formulas biti prikazani samo kinematski parametri.

Aktiviranjem grane Add Formula otvara se novi dijalog tzv. editor formula - Formula Editor: [image: image11.jpg][Mechaniam 1\ Commands\Command\Length -

Iz opcije Members of Parameters selektovati vreme (Time) da bi se ono pojavilo kao argument funkcije. Zatim je potrebno uneti formulu:
Mechanism.1\Commands\Command.1\Length=(1mm)*(`Mechanism.1\KINTime` )/(1s)
Editor formula konačno ima sledeći oblik: 

Nakon aktiviranja digmeta Ok dijalog Formulas ima sledeći izgled:

U specifikacionom stablu pojaviće se grana sa formulom:

10. Dijagramski prikaz kinematskih veličina

Prikaz zavisnosti brzine, ubrzanja i pređenog puta od vremena je krajnji cilj simulacije. Da bi se to ostvarilo neophodno je iz palete alata DMU Kinematics.


izabrati opciju Speed and Acceleration, čime se otvara novi dijalog:




Za referentno telo Reference product tj., telo u odnosu na koje se posmatra kretanje potrebno je izabrati Glavu, dok se za tačku čije će se kretanje posmatrati Point selection može izabrati tačka koju smo kreirali na delu pod nazivom Centralna osovina.

Nakon aktiviranja dugmeta Ok prethodnog dijaloga pojaviće se nova grana u specifikacionom stablu:


Iz palete alata Simulation             neophodno je ponovo izabrati opciju Simulation with Law kojom se automatski otvara dijalog za simulaciju sa aktivnim dugmadima video plejera:


U dijalogu za trajanje simulacije (Simulation Duration) može se uneti vreme trajanja simulacije od 1s.

Da bi se snimili dijagrami zavisnosti brzine, ubrzanja od vremena neophodno je aktivirati dugme Activate sensors čime se otvara dijalog:


Iz grupe senzora aktivirati kinematske promenljive:
Mechanism.1\Joints\Cylindrical.1\Length
Speed-Acceleration.1\LinearSpeed

Speed-Acceleration.1\LinearAcceleration
Sa otvorenim dijalogom sa senzorima može se pokrenuti simulacija. Kada se završi simulacija aktivira se dugme Graphics u dijalogu Sensors:


Na narednim slikama prikazani su traženi dijagrami: 

Dijagram zavisnosti brzine od vremena
Brzina kretanja pogonskog dela je konstantna.

Dijagram zavisnosti ubzanja od vremena
Ubrzanje pogonskog dela je 0mm/s2.

Dijagram zavisnosti pređenog puta od vremena

Predjeni put pogonskog dela je srazmeran vremenu, s toga imamo linearnu zavisnost i kosu pravu liniju.

10.1. Formiranje dijagrama zavisnosti vremena od ugla zaokretanja Ugaonika 1

Ponovimo prethodni postupak tako što za referentni deo takodje izaberemo deo pod nazivom Glava, a za referentnu tačku ranije kreiranu tačku na delu Ugaonik.

Iz palete alata Simulation        neophodno je ponovo izabrati opciju Simulation with Law kojom se automatski otvara dijalog za simulaciju sa aktivnim dugmadima video plejera:

Čekirati polje Activate sensors i pojaviće se pop-up dijalog u kome je potrebno najpre obrisati history a zatim selektovati sledeće stavke:


Iz grupe senzora aktivirati kinematske promenljive:

Mechanism.1\ Joints\Revolute.10\Angle

Speed-Acceleration.2\Angular Speed
Speed-Acceleration.2\Angular Acceleration

Sa otvorenim dijalogom sa senzorima može se pokrenuti simulacija. Kada se završi simulacija aktivira se dugme Graphics u dijalogu Sensors i dobijamo sledece grafike:

Dijagram zavisnosti vremena od ugla zaokretanja lopatice
Dijagram zavisnosti vremena od ugla zaokretanja lopatice pri konstantnoj brzini kretanja pogonskog dela od 1mm/s. Na dijagramu se vidi kako ugao zaokretanja linearno raste tokom vremena. Pri brzini pogonskog dela od 1mm/s lopatica vetroturbine bi se za 1min zaokrenula za 35°.

Dijagram zavisnosti vremena od ugaone brzine

Dijagram zavisnosti vremena od ugaonog ubrzanja

Ugaono ubrzanje je 0mm/s2.
11. Dijagramski prikaz kinematskih veličina pri harmonijskom kretanju

Postupak se u celosti ponavlja s tim što je kretanje pogonskog dela harmonijsko i koristimo sledeći zakon kretanja:
Mechanism.1\Commands\Command.1\Length=(100mm)*sin(`Mechanism.1\KINTime` /48/(1s)*(180deg)/(PI)),
gde je maksimalna frekvenca oscilovanja da ne dođe do zaglavljivanja 1/48Hz.
Za referentno telo Reference product opet biramo Glavu, dok se za tačku čije će se kretanje posmatrati Point selection opet bira tačka na delu pod nazivom Centralna osovina.
Iz grupe senzora aktivirati kinematske promenljive:

Mechanism.1\Joints\Cylindrical.1\Length
Speed-Acceleration.1\LinearSpeed

Speed-Acceleration.1\LinearAcceleration
Sa otvorenim dijalogom sa senzorima može se pokrenuti simulacija. Kada se završi simulacija aktivira se dugme Graphics u dijalogu Sensors i dobijamo sledeće grafike:

Dijagram zavisnosti pređenog puta od vremena

Dijagram zavisnosti ubrzanja od vremena

Dijagram brzine od vremena
12. Zaključak

Cilj završnog rada na temu KINEMATSKA REGULACIJA SNAGE VETROTURBINE bio je da se izradi 3D model, da se izvrši virtuelna simulacija njegovog rada i snimanje osnovnih kinematskih veličina u programskom paketu DASSAULT SYSTEMS - CATIA V5R16.
Suština pristupa i postupka razvoja proizvoda i procesa pomoću računara ogleda se u stvaranju modela. Ono je povezano sa karakteristikama i potrebama aktivnosti koje se sprovode u cilju stvaranja gotovog proizvoda. 

Da bi se što efikasnije pristupilo izradi gotovog proizvoda najveću ulogu imaju kompjuterske simulacije. Kompjuterskom simulacijom moguće je prikazati kretanje mehanizma pre nego što se počne sa njegovom proizvodnjom i tako videti prednosti i mane tog mehanizma u obavljanju funkcije za koju je namenjen. 

